ประเทศเซนต์คิตส์และเนวิส

17°20′N 62°45′W﻿ / ﻿17.333°N 62.750°W﻿ / 17.333; -62.750
| สหพันธรัฐเซนต์คริสโตเฟอร์และเนวิส Federation of Saint Christopher and Nevis (อังกฤษ) |
| --- | --- |
   ธงชาติ     ตราแผ่นดิน  
คำขวัญ: "Country Above Self"  (ประเทศชาติอยู่เหนือกว่าตนเอง)
เพลงชาติ: "โอแลนด์ออฟบิวที!"  (โอ้ดินแดนแห่งความงาม) 

เมืองหลวง และเมืองใหญ่สุด: บาสแตร์ 17°18′N 62°44′W﻿ / ﻿17.300°N 62.733°W﻿ / 17.300; -62.733
ภาษาราชการ: อังกฤษ
ภาษาพื้นถิ่น: ครีโอลเซนต์คิตส์
กลุ่มชาติพันธุ์  (2001): 92.5% แอฟริกา 3% หลายเชื้อชาติ 2.1% ยุโรป 1.5% อินเดีย 0.6% อื่น ๆ 0.3% ไม่ระบุ
ศาสนา  (2010): 87.6% คริสต์ 8.7% ไม่มีศาสนา 1.8% ฮินดู 1.9% อื่น ๆ
เดมะนิม: ชาวเซนต์คิตส์ ชาวเนวิส
การปกครอง: สหพันธรัฐ รัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าชาลส์ที่ 3
• ผู้สำเร็จราชการ : Marcella Liburd
• นายกรัฐมนตรี : Terrance Drew
 
สภานิติบัญญัติ: รัฐสภา
เป็นเอกราช จากสหราชอาณาจักร

• รัฐที่เกี่ยวข้อง : 27 กุมภาพันธ์ ค.ศ. 1967
• ประกาศอิสรภาพ : 19 กันยายน ค.ศ. 1983
 
พื้นที่
• รวม: 261 ตารางกิโลเมตร (101 ตารางไมล์) (อันดับที่ 187)
• แหล่งน้ำ (%): น้อยมาก
ประชากร
• พ.ศ. 2560 ประมาณ: 54,821 (อันดับที่ 213)
• สำมะโนประชากร 2011: 46,204
• ความหนาแน่น: 164 ต่อตารางกิโลเมตร (424.8 ต่อตารางไมล์) (อันดับที่ 64)
จีดีพี (อำนาจซื้อ) : 2019 (ประมาณ)
• รวม: 1.758 พันล้านดอลลาร์สหรัฐ
• ต่อหัว: 31,095 ดอลลาร์สหรัฐ
จีดีพี (ราคาตลาด) : 2019 (ประมาณ)
• รวม: 1.058 พันล้านดอลลาร์สหรัฐ
• ต่อหัว: 18,714 ดอลลาร์สหรัฐ
เอชดีไอ (2019):  0.779 สูง · อันดับที่ 74
สกุลเงิน: ดอลลาร์แคริบเบียนตะวันออก (EC$) (XCD)
เขตเวลา: UTC-4 (เวลามาตรฐานแอตแลนติก)
ขับรถด้าน: ซ้าย
รหัสโทรศัพท์: +1 869
โดเมนบนสุด: .kn
 หรือ "Saint Kitts and Nevis". 
เซนต์คิตส์และเนวิส (อังกฤษ: Saint Kitts and Nevis) หรือชื่อทางการคือ สหพันธรัฐเซนต์คริสโตเฟอร์และเนวิส (Federation of Saint Christopher and Nevis) เป็นประเทศที่เป็นเกาะตั้งอยู่ในหมู่เกาะลีเวิร์ด ซึ่งเป็นส่วนหนึ่งของเลสเซอร์แอนทิลลีส ในภูมิภาคเวสต์อินดีส แถบแคริบเบียน จัดเป็นประเทศที่เล็กที่สุดในซีกโลกตะวันตกเมื่อวัดจากขนาดพื้นที่และจำนวนประชากร
เซนต์คิตส์และเนวิสเป็นหนึ่งในประเทศเอกราชที่เป็นสมาชิกของราชอาณาจักรเครือจักรภพ โดยมีสมเด็จพระเจ้าชาลส์ที่ 3 แห่งสหราชอาณาจักรทรงเป็นประมุข ประกอบด้วยเกาะหลัก 2 เกาะคือเกาะเซนต์คิตส์ หรือ เซนต์คริสโตเฟอร์ และเกาะเนวิส มีเมืองหลวงและหน่วยงานของรัฐบาลส่วนใหญ่ตั้งอยู่บนเกาะเซนต์คิตส์ ที่มีขนาดใหญ่กว่า ส่วนเกาะที่เล็กกว่าคือเนวิส ตั้งอยู่ห่างจากเกาะเซนต์คิตส์ไปทางตะวันออกเฉียงใต้ประมาณ 3 กิโลเมตร
ตามประวัติศาสตร์แล้วประเทศเซนต์คิตส์และเนวิสเคยเป็นดินแดนโพ้นทะเลของสหราชอาณาจักร มีชื่อว่าเซนต์คริสโตเฟอร์-เนวิส-แองกวิลลา ประกอบไปด้วยเกาะเซนต์คิตส์, เกาะเนวิส และ แองกวิลลา ต่อมาในปี ค.ศ.1980 แองกวิลลา ได้แยกตัวออกมาแต่ก็ยังคงอยู่ภายใต้การปกครองของสหราชอาณาจักร จากนั้นในปี ค.ศ.1983 เกาะเซนต์คิตส์และเกาะเนวิส ได้รับเอกราชจากสหราชอาณาจักรและก่อตั้งขึ้นเป็นสหพันธรัฐเซนต์คริสโตเฟอร์และเนวิส โดยอาณาเขตทางด้านทิศเหนือรวมถึงทิศตะวันตกเฉียงเหนืออยู่ใกล้กับแองกวิลลา (สหราชอาณาจักร) , เกาะซินต์เอิสตาซิยึส (เนเธอร์แลนด์), เกาะซาบา (เนเธอร์แลนด์) , แซ็ง-บาร์เตเลมี (ฝรั่งเศส) และ เกาะเซนต์มาร์ติน (ส่วนบนเป็นแซ็ง-มาร์แต็ง (ฝรั่งเศส) และส่วนล่างเป็น ประเทศซินต์มาร์เติน) ส่วนอาณาเขตทางด้านตะวันออกเฉียงเหนืออยู่ใกล้เคียงกับประเทศแอนติกาและบาร์บูดา และทางตะวันออกเฉียงใต้อยู่ใกล้กับเกาะมอนต์เซอร์รัตของสหราชอาณาจักร
เซนต์คิตส์และเนวิสนับได้ว่าเป็นดินแดนแรกในแถบแคริบเบียนที่มีชาวยุโรปไปตั้งรกรากอาศัยอยู่ โดยเกาะเซนต์คิตส์เป็นอาณานิคมแห่งแรกของอังกฤษและฝรั่งเศสในแถบทะเลแคริบเบียน และได้รับฉายาว่า "มาตุภูมิแห่งอาณานิคมเวสต์อินดีส์"